Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Ribaforadako Derrigorrezko Bigarren Hezkuntzako institutu berria eraikitzeko obrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntza Departamentuaren plangintzaren barruan:

Noiz aurreikusten da bukatuko direla Ribaforadako Derrigorrezko Bigarren Hezkuntzako institutu berria eraikitzeko obrak?

Ikasleak noiz sartuko dira ikastetxe horretan beren ikasketak jarraitzeko?

Corellan, 2019ko urtarrilaren 16an

Foru parlamentaria: Alberto Catalán Higueras